Un país que vòl viure

Un país que vòl viure es una cançon de Claudi Martí en lenga occitana :

Es lo ciprès quilhat
La Corbièra salada
Es lo vilatge mòrt, la tèrra abandonada. 

Vos vau parlar d'un país que vòl viure, 
Vos vau parlar d'un país que morís. 
La tèrra la coneissetz, 
es la vòstra, amics, 
es la teuna, vinhairon (bis)

Tu me disiás ma maire : 
"Ont vas viure, mon filh ?". 
Tu me disiás ma maire : 
"N'i a tant que son partits". 
E Marcelin Albert, 
E la Comuna de Narbona, 
E los qu'an tuat los crosats. 
E Marcelin Albert, 
E la Comuna de Narbona, 
Totes los qu'an cantat "libertat".

Vos vau parlar d'un país que vòl viure 
Vos vau parlar d'un país que morís. 
La tèrra, la coneissetz, 
es la vòstra, amics, 
es la teuna, vinhairon (bis).

Ma maire me rementi de tot çò que disiás. 
Vòli cantar lo vent que parla en lenga d'òc. 
E Marcelin Albert, 
E la Comuna de Narbona, 
E los qu'an tuat los crosats. 
E Marcelin Albert, 
E la Comuna de Narbona, 
Totes los qu'an cridat "libertat".

Vos ai parlat d'un país que vòl viure. (bis) 

Categoria:Cançon de Claudi Martí